b"\n_START_ARTICLE_\nFernando Calero Villa\n_START_SECTION_\nCarrera de club\n_START_PARAGRAPH_\nCalero es va formar al planter del M\xc3\xa0laga CF. Va debutar com a s\xc3\xa8nior amb l'Atl\xc3\xa9tico Malague\xc3\xb1o el 9 de mar\xc3\xa7 de 2014, com a titular en una vict\xc3\xb2ria per 2\xe2\x80\x931 a casa contra el Loja CD a tercera divisi\xc3\xb3._NEWLINE_Calero va marcar el seu primer gol com a s\xc3\xa8nior el 31 de gener de 2015, el primer en un empat 2\xe2\x80\x932 a fora contra la UD Maracena. El 23 de juny de l'any seg\xc3\xbcent va fitxar pel Real Valladolid, club on ja havia estat en edat juvenil, i fou inicialment assignat a l'equip B a segona divisi\xc3\xb3 B._NEWLINE_El 8 d'agost de 2017, Calero fou definitivament promocionat al primer equip a segona divisi\xc3\xb3 per l'entrenador Luis C\xc3\xa9sar Sampedro, i se li va assignar la samarreta amb el n\xc3\xbamero 5. Va debutar com a professional el 6 de setembre, entrant com a substitut en el lloc d'\xc3\x81ngel en una vict\xc3\xb2ria per 2\xe2\x80\x930 a fora contra la SD Huesca, en la Copa del Rei._NEWLINE_El 15 de novembre de 2017, Calero va renovar contracte fins al 2021. Va marcar el seu primer gol com a professional el seg\xc3\xbcent 27 de maig, en una derrota per 2\xe2\x80\x933 a fora contra el Reial Saragossa, i va jugar regularment durant la temporada, en qu\xc3\xa8 l'equip va assolir l'ascens a La Liga._NEWLINE_Calero va debutar a primera divisi\xc3\xb3 el 17 d'agost de 2018, jugant com a titular en una empat 0\xe2\x80\x930 contra el Girona FC, a fora."